ཕྱི་ལོ་༡༩༨༧ལོར།སྤྱི་ནོར་༧གོང་ས་རྒྱལ་བ་རིན་པོ་ཆེས་ཨ་མེ་རི་ཀའི་གྲོས་ཚོགས་སུ་བཀའ་སློབ་བསྩལ་དུས།བོད་དོན་ཐག་གཅོད་བྱེད་ཐབས༼གྲོས་ཆོད་དོན་ཚན་ལྔ༽ཞེས་པ་བཏོན་པ་རེད།དོན་ཚན་ནང་འབྱུང་འགྱུར་བོད་དེ་དམག་དོན་མེད་པའི་ས་ཁུལ་ཞིག་ཏུ་བསྐྲུན་རྒྱུ་དང་།དེ་མཚུངས་སུ་བོད་དེ་རང་བྱུང་ཁོར་ཡུག་སྲུང་སྐྱོབ་དང་ལྗོངས་རྒྱུ་ས་ཁུལ་ཞིག་ཏུ་བསྐྲུན་རྒྱུའི་དགོངས་འཆར་བཏོན་ཡོད།གལ་སྲིད་བོད་དེ་དམག་དོན་མེད་པའི་ས་ཁུལ་ཞིག་ཏུ་གྱུར་ཚེ།རྒྱ་ནག་དང་རྒྱ་གར་གང་ཡིན་ཡང་བདེ་འཇགས་ཐད་བཟང་ལས་ངན་མེད་ལ།ཕྱོགས་སུ་ཡིས་ཕྱོགས་གཞན་ལ་ཕར་རྒོལ་བྱེད་དགོས་ན་ཐོག་མར་བོད་ཡུལ་བརྒྱུད་དགོས་པས།དེ་འདྲའི་ལས་ལ་བོད་མི་རྣམས་ཀྱིས་བཀག་འགོག་བྱེད་ངེས་པ་མ་ཟད།རྒྱལ་སྤྱིའི་སྤྱི་ཚོགས་ཀྱིས་ཀྱང་སུན་འབྱིན་དྲག་པོ་བྱེད་ངེས་ཡིན།དེང་སྐབས་ནང་བཞིན།རྒྱ་གར་ནག་གི་དམག་དོན་བར་འགལ་ཟླ་ཞིག་བྱུང་མ་ཐག་དམག་འཁྲུག་ལངས་ཆོག་ཆོག་ཅིག་ཡིན་པ་དང།དེ་ནི་རྒྱ་ནག་དང་རྒྱ་གར་བར་བར་ཆོད་ས་ཁུལ་ལམ་འགལ་ཟླ་ཞི་ས་མེད་པས་ཀྱང་ཡིན།དམག་དོན་མེད་པའི་ས་ཁུལ་བོད་ལྟ་བུ་ཞིགའཚེ་མེད་ཞི་བའི་ལྟ་གྲུབ་ཅན་ཞིག་དང་འཛམ་གླིང་ཞི་བདེའི་གཟེངས་རྟགས་ཐོབ་མྱོང་མཁན་ཏཱ་ལའི་བླ་མས་དབུ་ཁྲིད་པའི་བོད་ཀྱིས་རྒྱལ་ཁབ་གང་གི་བདེ་འཇགས་ལ་ཉེན་ཁ་བཟོ་སྲིད་དམ།